Pridanie kresby
Do dokumentov v aplikácii Pages môžete kresliť a pridávať ilustrácie alebo grafy.
- Pomocou ceruzky Apple Pencil môžete kresliť tak, že ňou klepnete na stranu. Ak chcete kresliť prstom alebo ak máte zapnuté vyberanie a rolovanie pomocou ceruzky Apple Pencil, klepnite na > > .
- Ak ešte nemáte v dolnej časti obrazovky vybranú možnosť Kreslenie, klepnite na ňu.
- Začnite kresliť:
- Ak pracujete s dokumentom na spracovanie textu a nezobrazuje sa oranžové pole na kreslenie, klepnite ceruzkou Apple Pencil kamkoľvek na strane a začnite kresliť do poľa. Ak kreslíte prstom, klepnite na ikonu a pridajte pole na kreslenie. Oblasť na kreslenie zväčšíte alebo zmenšíte ťahaním za jej úchyty. Text bude okolo poľa na kreslenie obtekať.
- V dokumentoch s rozložením strany môžete kresliť kamkoľvek.
- Ak chcete zmeniť nástroj na kreslenie, klepnite na nástroj v dolnej časti obrazovky. Pomocou nasledujúcich nástrojov môžete vkladať rôzne efekty a funkcie:
- Ak chcete nakresliť nový vyplnený tvar, klepnite na a začnite kresliť. Ak chcete vyplniť oblasť, klepnite na a potom klepnite na oblasť, ktorú chcete vyplniť.
- Ak chcete niečo vymazať, klepnite na a potiahnite cez kresbu.
- Ak chcete upraviť časti kresby, klepnite na a potom klepnite na časť kresby, ktorú chcete upraviť, alebo okolo nej potiahnite ceruzkou alebo prstom.
- Ak chcete kresliť inou farbou, klepnite na farebný kruh a vyberte farbu. Potiahnutím doľava môžete farbu vybrať presnejšie.
- Ak chcete zmeniť veľkosť alebo nepriehľadnosť štetca, dvakrát klepnite na nástroj a potom klepnite na novú veľkosť. Prípadne potiahnutím posuvníka upravte nepriehľadnosť.
- Poslednú akciu zrušíte klepnutím na .
- Po skončení klepnite na položku Hotovo.
V kreslení pomocou ceruzky Apple Pencil môžete pokračovať jednoducho tak, že začnete kresliť priamo na stranu. Ak neviete, aký režim ste používali naposledy, klepnite ceruzkou Apple Pencil na stranu (nič sa nenakreslí) a pozrite sa, aké tlačidlo je vybrané v dolnej časti obrazovky.
Zmena veľkosti alebo presunutie kresby
Pridané kresby môžete presúvať alebo môžete meniť ich veľkosť:
- Kresbu zväčšíte alebo zmenšíte tak, že na ňu klepnete a potom potiahnete úchyty jej poľa.
- Kresbu presuniete tak, že na ňu klepnete a potom ju potiahnete.
Úprava častí kresby
- Ak je to potrebné, klepnite na kresbu a potom vo vyskakovacom menu klepnite na položku Upraviť kresbu.
- V dolnej časti obrazovky klepnite na a potom klepnite na časť kresby, ktorú chcete upraviť, alebo okolo nej potiahnite prstom. Okolo výberu sa zobrazí obrys.
- Vo vyskakovacom menu klepnite na požadovanú možnosť:
- Ak chcete výber zväčšiť alebo zmenšiť, klepnite na položku Zmeniť veľkosť a potiahnite úchyty poľa okolo kresby.
- Ak chcete jednu kresbu rozdeliť na dve, klepnite vo vyskakovacom menu na položku Oddeliť.
- Výber môžete tiež vystrihnúť, skopírovať, vložiť, vymazať alebo duplikovať.
Animácia kresby
Kresbu môžete v dokumente aplikácie Pages animovať, aby sa kresba zobrazila tak, ako keby bola práve kreslená.
Takto animujete kresbu na iPhone, iPade alebo iPode touch:
- Ak sa nachádzate v režime kreslenia, klepnite na možnosť Hotovo. V opačnom prípade prejdite do ďalšieho kroku.
- Klepnutím vyberte kresbu.
- Klepnite na a potom klepnite na možnosť Kresba.
- Zapnite možnosť Animovať kresbu a potom nastavte možnosti, ako napríklad trvanie.
- Ak chcete prehrať animáciu, klepnite na možnosť Prehrať alebo Prehrať kresbu.
Na Macu môžete animovať kresbu, ktorá bola pridaná do dokumentu v aplikácii Pages pre iOS.
- V dokumente aplikácie Pages s kresbou vyberte kresbu.
- Kliknite na , vyberte možnosť Animovať kresbu a potom nastavte možnosti, ako napríklad trvanie.
- Ak chcete prehrať animáciu, kliknite na bočnom paneli Formát na možnosť Prehrať alebo kliknite na možnosť Prehrať kresbu na stránke.
Pridanie anotácie
Do dokumentu môžete vkladať dynamické anotácie. Anotácia pridaná ku konkrétnemu textu, objektom alebo bunkám tabuľky v dokumente sa počas ďalších úprav pohybuje spolu s daným textom alebo objektom. Ak chcete do dokumentu pridať radšej ilustrácie, vložte kresbu.
- Ak chcete pridať anotáciu pomocou ceruzky Apple Pencil, klepnite ňou kamkoľvek na stranu. Ak chcete použiť prst alebo ak máte zapnuté vyberanie a rolovanie pomocou ceruzky Apple Pencil, klepnite na položky > Dynamické anotácie Beta.
- Ak ešte nemáte v dolnej časti obrazovky vybranú možnosť Dynamické anotácie, klepnite na ňu.
- Pridajte anotácie.
- Ak chcete zmeniť nástroj alebo farbu nástroja, pomocou ktorého pridávate anotáciu, klepnite na nástroj alebo farbu v dolnej časti obrazovky.
- Anotáciu vymažete tak, že v dolnej časti obrazovky klepnete na a potom klepnete na anotáciu. Ak chcete vymazať všetky anotácie, klepnite v hornej časti obrazovky na položku Vymazať všetko.
- Nástroje zobrazíte alebo skryjete klepnutím na .
- Pri používaní ceruzky Apple Pencil môžete stranu rolovať tak, že po nej potiahnete jedným prstom. Ak anotujete prstom, potiahnite dvoma prstami.
- Po skončení klepnite na položku Hotovo.
Pridané anotácie môžete vymazať. Klepnite na anotáciu a potom na položku Vymazať. Ak vymažete text alebo objekt, ku ktorému ste pridali anotáciu, vymaže sa aj anotácia.
Ak chcete dynamické anotácie len skryť:
- Na iPade klepnite na a vypnite možnosť Dynamické anotácie.
- Na iPhone alebo iPode touch klepnite na > Dynamické anotácie Beta > Skryť dynamické anotácie.
V anotovaní pomocou ceruzky Apple Pencil môžete pokračovať jednoducho tak, že začnete písať priamo na stranu. Ak neviete, aký režim ste používali naposledy, klepnite ceruzkou Apple Pencil na stranu a pozrite sa, aké tlačidlo je vybrané v dolnej časti obrazovky.
Exportovanie dokumentu s dynamickými anotáciami
Ak dokument so zapnutými dynamickými anotáciami exportujete do formátu PDF, anotácie sa zobrazia aj v PDF súbore. V dokumentoch exportovaných do formátov Word, RTF, EPUB alebo Pages '09 sa dynamické anotácie nezobrazujú.
Práca s dynamickými anotáciami na Macu
Ak pomocou iCloudu synchronizujete svoje dokumenty Pages medzi všetkými svojimi zariadeniami, anotácie sa budú zobrazovať v dokumentoch na všetkých zariadeniach. Na Macu môžete dynamické anotácie vymazať, zobraziť alebo skryť.
- Anotáciu vymažete tak, že ju vyberiete a stlačíte kláves Delete.
- Ak chcete odstrániť všetky anotácie, vyberte položky Upraviť > Odstrániť dynamické anotácie.
- Ak chcete všetky anotácie zobraziť alebo skryť, vyberte položky Zobraziť > Zobraziť dynamické anotácie alebo Skryť dynamické anotácie.
Vyberanie a rolovanie pomocou ceruzky Apple Pencil
Pomocou ceruzky Apple Pencil môžete vyberať objekty a rolovať dokument. Prejdite do menu Nastavenia > Pages a zapnite možnosť Vyberať a rolovať ceruzkou Apple Pencil.
Ak chcete pridať kresbu do dokumentu so zapnutým vyberaním a rolovaním pomocou ceruzky Apple Pencil, klepnite na položky > > .